《蝶恋花 其一 花朝大雨竟日》
清代·刘谦

屈指春光今卌五。才上朝暾，便恼无情雨。不住溜声声更苦。

门前况有风如虎。

寂寞花城谁作主。盼到良辰，却被狂且侮。一任飘零知几许。

枝头没个金铃护。

作者简介：清直隶武强人，字益侯，号思庵。康熙十五年进士，官至左都御史，坐事革职。李光地弟子，学者称碧峰先生。有《四书朱传纲目》、《周礼瀹义》、《廉平堂文集》。